CELEX: 32021D0490
Language: da
Date: 2021-03-12 00:00:00
Title: Den Europæiske Centralbanks afgørelse (EU) 2021/490 af 12. marts 2021 om det samlede beløb for de årlige tilsynsgebyrer for 2020 (ECB/2021/8)

23.3.2021   
               
               
                  DA
               
               
                  Den Europæiske Unions Tidende
               
               
                  L 101/107
               
            
         DEN EUROPÆISKE CENTRALBANKS AFGØRELSE (EU) 2021/490
         af 12. marts 2021
         om det samlede beløb for de årlige tilsynsgebyrer for 2020 (ECB/2021/8)
         STYRELSESRÅDET FOR DEN EUROPÆISKE CENTRALBANK HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EU) nr. 1024/2013 af 15. oktober 2013 om overdragelse af specifikke opgaver til Den Europæiske Centralbank i forbindelse med politikker vedrørende tilsyn med kreditinstitutter (1), særlig artikel 30, og
         ud fra følgende betragtninger:
         
                     (1)
                  
                  
                     Med ikrafttrædelsen af Den Europæiske Centralbanks forordning (EU) 2019/2155 (ECB/2019/37) (2), som ændrer Den Europæiske Centralbanks forordning (EU) nr. 1163/2014 (ECB/2014/41) (3), kræver Den Europæiske Centralbank (ECB) ikke længere forudbetaling af de årlige tilsynsgebyrer fra og med gebyrperioden 2020. Gebyrerne opkræves først efter udgangen af den relevante gebyrperiode, når de faktiske årlige omkostninger er blevet fastsat.
                  
               
                     (2)
                  
                  
                     I henhold til artikel 5, stk. 1 og 2, i forordning (EU) nr. 1163/2014 (ECB/2014/41) beregnes de årlige tilsynsgebyrer, der pålægges enhederne under tilsyn, på grundlag af ECB's årlige omkostninger. Størrelsen af de årlige omkostninger bestemmes på grundlag af størrelsen af de årlige udgifter, som udgøres af de udgifter, som ECB har afholdt i den relevante gebyrperiode, og som er direkte eller indirekte knyttet til dens tilsynsopgaver.
                  
               
                     (3)
                  
                  
                     Med henblik på beregningen af de årlige tilsynsgebyrer, som skal betales af de signifikante enheder og signifikante koncerner under tilsyn og de mindre signifikante enheder og mindre signifikante koncerner under tilsyn, bør de samlede omkostninger i overensstemmelse med artikel 8 i forordning (EU) nr. 1163/2014 (ECB/2014/41) fordeles på grundlag af de omkostninger, der vedrører de relevante funktioner, som varetager det direkte tilsyn med signifikante enheder og signifikante koncerner under tilsyn og det indirekte tilsyn med mindre signifikante enheder og mindre signifikante koncerner.
                  
               
                     (4)
                  
                  
                     I overensstemmelse med artikel 5, stk. 3, i forordning (EU) nr. 1163/2014 (ECB/2014/41) bør der også tages højde for eventuelle gebyrer vedrørende tidligere gebyrperioder, som ikke kunne inddrives, modtagne rentebetalinger i overensstemmelse med artikel 14 og visse andre modtagne eller tilbagebetalte beløb i overensstemmelse med artikel 7, stk. 3, i den forordning, i forbindelse med fastsættelsen af de årlige omkostninger. I overensstemmelse med overgangsordningerne for gebyrperioden 2020, som er fastsat i artikel 17a i forordning (EU) nr. 1163/2014 (ECB/2014/41), tages et eventuelt overskud eller underskud fra gebyrperioden 2019, som fastsættes ved at fratrække de faktiske påløbne årlige omkostninger for den gebyrperiode fra de anslåede årlige omkostninger, der er opkrævet for den gebyrperiode, i betragtning ved fastsættelsen af de årlige omkostninger for gebyrperioden 2020.
                  
               
                     (5)
                  
                  
                     I overensstemmelse med artikel 5, stk. 4, i forordning (EU) nr. 1163/2014 (ECB/2014/41) offentliggøres det samlede beløb for de årlige tilsynsgebyrer for hver enkelt kategori af enheder under tilsyn og koncerner under tilsyn på ECB's websted senest fire måneder efter udløbet af hver gebyrperiode —
                  
               VEDTAGET DENNE AFGØRELSE:
         
            Artikel 1
            Definitioner
            I denne afgørelse finder definitionerne i Den Europæiske Centralbanks forordning (EU) nr. 468/2014 (ECB/2014/17) (4) og forordning (EU) nr. 1163/2014 (ECB/2014/41) anvendelse.
         
         
            Artikel 2
            Det samlede beløb for de årlige tilsynsgebyrer for 2020
            
               1.   Det samlede beløb for de årlige tilsynsgebyrer for 2020 udgør 514 314 706 EUR, beregnet som angivet i bilaget.
            
            
               2.   Hver kategori af enheder under tilsyn og koncerner under tilsyn betaler følgende samlede beløb af de årlige tilsynsgebyrer:
               
                           a)
                        
                        
                           signifikante enheder under tilsyn og signifikante koncerner under tilsyn: 476 526 421 EUR
                        
                     
                           b)
                        
                        
                           mindre signifikante enheder under tilsyn og mindre signifikante koncerner under tilsyn: 37 788 285 EUR.
                        
                     
         
         
            Artikel 3
            Ikrafttrædelse
            Denne afgørelse træder i kraft på femtedagen efter dens offentliggørelse i Den Europæiske Unions Tidende.
            
         
         
            Udfærdiget i Frankfurt am Main, den 12. marts 2021.
            
               Christine LAGARDE
               
                  Formand for ECB
               
            
         
         
            (1)  EUT L 287 af 29.10.2013, s. 63.
         
            (2)  Den Europæiske Centralbanks forordning (EU) 2019/2155 af 5. december 2019 om ændring af forordning (EU) nr. 1163/2014 om tilsynsgebyrer (ECB/2019/37) (EUT L 327 af 17.12.2019, s. 70).
         
            (3)  Den Europæiske Centralbanks forordning (EU) nr. 1163/2014 af 22. oktober 2014 om tilsynsgebyrer (ECB/2014/41) (EUT L 311 af 31.10.2014, s. 23).
         
            (4)  Den Europæiske Centralbanks forordning (EU) nr. 468/2014 af 16. april 2014 om fastlæggelse af en ramme for samarbejde inden for Den Fælles Tilsynsmekanisme mellem Den Europæiske Centralbank og de kompetente nationale myndigheder og med de udpegede nationale myndigheder (SSM-rammeforordningen) (ECB/2014/17) (EUT L 141 af 14.5.2014, s. 1).
      
      
         
            BILAG
            Beregning af det samlede beløb for de årlige tilsynsgebyrer for 2020
            
                        (EUR)
                     
                  
                         
                     
                     
                        Signifikante enheder under tilsyn og signifikante koncerner under tilsyn
                     
                     
                        Mindre signifikante enheder under tilsyn og mindre signifikante koncerner under tilsyn
                     
                     
                        I alt
                     
                  
                        
                           Faktiske årlige omkostninger for 2020
                        
                     
                     
                        
                           499 068 832 
                        
                     
                     
                        
                           36 199 368 
                        
                     
                     
                        
                           535 268 200 
                        
                     
                  
                        
                           Overskud/underskud fra 2019
                        
                     
                     
                        
                           –23 076 537 
                        
                     
                     
                        
                           1 082 290 
                        
                     
                     
                        
                           –21 994 246 
                        
                     
                  
                        
                           Beløb der skal tages højde for i overensstemmelse med artikel 5, stk. 3, i forordning (EU) nr. 1163/2014 (ECB/2014/41)
                        
                     
                     
                         
                     
                     
                         
                     
                     
                         
                     
                  
                        
                           Gebyrer vedrørende tidligere gebyrperioder, som ikke kunne inddrives
                        
                     
                     
                         
                     
                     
                         
                     
                     
                         
                     
                  
                        
                           Modtagne rentebetalinger i overensstemmelse med artikel 14 i ovennævnte forordning
                        
                     
                     
                        –42 819 
                     
                     
                        –22 829 
                     
                     
                        –65 648 
                     
                  
                        
                           Modtagne eller tilbagebetalte beløb i overensstemmelse med artikel 7, stk. 3, i ovennævnte forordning
                        
                     
                     
                        576 944 
                     
                     
                        529 456 
                     
                     
                        1 106 401 
                     
                  
                        
                           I ALT
                        
                     
                     
                        
                           476 526 421 
                        
                     
                     
                        
                           37 788 285 
                        
                     
                     
                        
                           514 314 706 
                        
                     
                  
               (I alt stemmer ikke nødvendigvis på grund af afrunding)